ZAPISNIK
16. sjednice Vijeća Mjesnog odbora Poljanice,
održane 17. rujna 2026.
u objektu mjesne  samouprave Poljanice, Dubrava 203,
s početkom u 19,00 sati

NAZOČNI ČLANOVI VIJEĆA: Ingrid Grgić, Marija Orešić, Zoran Grgić, Petar Vranjković, Ladislav Plantić, Denis Marković i Filip Marinović

Predsjedava: Petar Vranjković, predsjednik Vijeća.

Predsjednik konstatira da je nazočno  7 od ukupno 7  članova Vijeća, što znači da Vijeće može pravovaljano odlučivati te otvara 16. sjednicu Vijeća Mjesnog odbora.
Predsjednik daje na verifikaciju zapisnik 15. sjednice.
[bookmark: _Hlk183365156]	Vijeće jednoglasno prihvaća tekst zapisnika 15. sjednice Vijeća održane dana 24. kolovoza 2026.
Na prijedlog predsjednika, Vijeće jednoglasno prihvaća i utvrđuje

D N E V N I    R E D:

1. Zaključak o zahtjevima za redovno korištenje prostora mjesne samouprave, Dubrava 203 – donošenje zaključka;
1. Zaključak o prijedlogu lokacija za obnovu horizontalne signalizacije – donošenje zaključka;
1. Zaključak o prijedlogu za rješavanje prometne problematike na križanju Božjakovinske ulice i ulice Krotovica – donošenje zaključka;
1. Zaključak o prijedlogu za postavljanje stanice za javne bicikle – donošenje zaključka;
1. Pitanja, prijedlozi i obavijesti.

Ad. 1. Zaključak o zahtjevima za redovno korištenje prostora mjesne samouprave, Dubrava 203 – donošenje zaključka;
Nakon provedene rasprave, Vijeće jednoglasno donosi
ZAKLJUČAK
1. Vijeće je razmotrilo zaprimljene prijave za redovno korištenje prostora Mjesnog odbora Poljanice, Dubrava 203.

2. Vijeće odobrava redovno korištenje prostora u razdoblju od 17. rujna 2026. do 31. kolovoza 2027., bez naknade:
KUD-a Valentinovo, dvorana, zadnji četvrtak u mjesecu od 20,00 do 21,00 sat. 
3. Vijeće odbija sljedeće prijave za redovno korištenje prostora:

Centar kreativnog plesa, dvorana, svaki ponedjeljak od 18,00 do 20,00 sati, zbog popunjenosti traženih termina.
Ad. 2. Zaključak o prijedlogu lokacija za obnovu horizontalne signalizacije – donošenje zaključka;
Nakon provedene rasprave, Vijeće jednoglasno donosi
ZAKLJUČAK
1. Vijeće je razmotrilo zaprimljeni prijedlog građana za obnovu horizontalne prometne signalizacije.
2. Vijeće odbija prijedlog s obzirom na to da dostavljeni zahtjev ne sadrži dovoljno informacija potrebnih za njegovo razmatranje.
3. Predlaže se podnositelju zahtjeva da ponovno podnese prijedlog uz dostavu fotografije i precizno navedene lokacije na koju se zahtjev odnosi.
Ad. 3. Zaključak o prijedlogu za rješavanje prometne problematike na križanju Božjakovinske ulice i Ulice Krotovica – donošenje zaključka;
Nakon provedene rasprave, Vijeće jednoglasno donosi
ZAKLJUČAK
1. Vijeće je razmotrilo prijedlog građana za rješavanje prometne problematike na križanju Božjakovinske ulice i ulice Krotovica postavljanjem zaštitnih stupića zbog nepropisno parkiranih automobila.
2. Vijeće odbija prijedlog s obzirom na to da je Božjakovinska ulica dvosmjerna prometnica te njezino zatvaranje nije moguće na predloženi način.
3. Također je utvrđeno da se navedena lokacija nalazi kod ulaza u stambenu zgradu te da je na predmetnom mjestu već regulirana zabrana parkiranja.
4. Podnositeljici zahtjeva predlaže se da u slučaju uočavanja nepropisno parkiranih vozila o tome obavijesti nadležno prometno redarstvo.
Ad. 4. Zaključak o prijedlogu za postavljanje stanice za javne bicikle – donošenje zaključka;
Nakon provedene rasprave, Vijeće jednoglasno donosi
ZAKLJUČAK
1. Vijeće je razmotrilo prijedlog građana za postavljanje stanice za javne bicikle na području Mjesnog odbora Poljanice.
2. Odbija se gore navedeni prijedlog, budući stanice za javne bicikle već postoje na okretištu Dubec i kod Kulturnog centra Dubrava.




Ad. 5. Pitanja, prijedlozi i obavijesti
Ladislav Plantić pozvao je članove Vijeća na obilježavanje 35. obljetnice 145. brigade Hrvatske vojske.
Ingrid Grgić izvijestila je članove Vijeća da je ravnateljicu škole obavijestila o potrebi iscrtavanja pješačkog prijelaza te istaknula potrebu daljnjeg inzistiranja na njegovoj realizaciji.
Potpredsjednik Denis Marković upozorio je da radovi na postavljanju uspornika ponovno nisu započeli.

Završeno u 19,45 sati.

KLASA: 024-08/26-003/1937
URBROJ: 251-13-11-6/017-26-2
U  Zagrebu, 17. rujna 2026.
Zapisnik sastavio: Filip Marinović
Zapisnik tehnički i administrativno 
obradila: Sandra Šukunda	
               Predsjednik
Vijeća Mjesnog odbora Poljanice 
						            Petar Vranjković    

